[{"text_idx": "#000002", "text": "Ym Maendy mae lefelau uchel o amddifadedd cymdeithasol ac mae\u2019r ysgol yn rhoi cryn bwyslais ar gefnogi lles pawb gan gynnwys rhieni. Mae\u2019r ysgol yn troi at hierarchaeth anghenion Maslow yn gyson ac yn deall bod angen helpu pob haen er mwyn sicrhau bod eu disgyblion yn cael y cyfle gorau i lwyddo yn yr ysgol."}, {"text_idx": "#000005", "text": "Mae ein hagwedd at ddysgu proffesiynol yn hyblyg ac yn canolbwyntio ar anghenion aelodau unigol o staff a disgyblion unigol hefyd. Mae sawl math o gymorth a hyfforddiant, ac mae trafodaethau datblygiad proffesiynol yn annog staff i nodi meysydd darllen ac ymchwil pellach er mwyn helpu disgyblion yn eu dosbarth. Bwriedir i hyfforddiant ysgol gyfan gefnogi anghenion ar draws yr ysgol gan ailedrych yn rheolaidd ar hyfforddiant mewn meysydd lles ac ymddygiad e.e. ymwybyddiaeth o ymlyniad, profiadau niweidiol yn ystod plentyndod, arferion adferol a sawl maes arall."}, {"text_idx": "#000006", "text": "Cynigir cymorth pwrpasol i aelodau staff sy\u2019n newydd i\u2019r ysgol gan gynnwys staff tymor byr sy\u2019n cael eu cyflogi drwy asiantaethau recriwtio. Mae\u2019n bwysig bod gan bob aelod o\u2019r staff ddealltwriaeth gyffredin a\u2019u bod yn gweithio ochr yn ochr a\u0302 staff sefydledig i arsylwi ar arferion rhagorol a datblygu eu hymarfer eu hunain. Yr effaith fwyaf ar ddysgu proffesiynol yr holl staff yw ein bod ni\u2019n ymgysylltu\u2019n ehangach na dim ond trwy gymuned yr ysgol yn unig \u2013 sy\u2019n golygu ymgysylltu a\u0302 gweithwyr proffesiynol eraill yn ogystal a\u0302 grwpiau yn y gymuned. Mae ymgysylltu a\u0302 phartneriaid cymunedol ac arweinwyr crefyddol wedi ein helpu i ddeall credoau diwylliannol a chrefyddol ein teuluoedd ymhellach a mynd ymlaen i feithrin perthynas hynod effeithiol a\u0302 disgyblion a theuluoedd wedyn. Mae\u2019r gwaith hwn wedi braenaru\u2019r tir ar gyfer cynnal gwaith pellach i feithrin perthnasoedd a rhoi\u2019r ysgol yng nghanol y gymuned, sydd o fudd mawr i\u2019r disgyblion a\u2019r teuluoedd fel ei gilydd."}]